
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése 
17. TANANYAGEGYSÉG: 
MUNKAHELYKERESÉS MÓDJAI 
2012. október
1. Összefoglaló
1.1. A tananyag egység célja

A tananyag egység átfogó célja, hogy a résztvevők ismerjék meg és legyenek képesek alkalmazni a munkahely-keresési technikákat és eszközeit. 

A tananyag egység részcéljai: 

1. A résztvevők ismerjék meg 
a. a munkavállaláshoz és munkavégzéshez szükséges jogokat, kötelezettségeket és 
b. a kapcsolódó dokumentumokat.
2. A résztvevők legyenek képesek 
a. a formanyomtatványok kitöltésére
b. a közvetítők igénybevételére, 
c. a lehetőségek mérlegelésére, 
d. a megfelelő munkahely kiválasztására; 
e. megfelelő önéletrajz és motivációs levél írására, 
f. a bemutatkozó beszélgetés technikáinak alkalmazására. 
1.2. Tartalmi sajátosságok, megszerzendő kompetenciák 

A tananyag egységben a résztvevők megismerik az álláslehetőségek forrásait, felkészülnek egy lehetséges munkahely keresési helyzet megfelelő kezelésére. Gyakorolják az önéletrajz és motivációs levél írását, a telefonos és a személyes interjúkon való részvételt. A tananyag egység során megtapasztalják egy munkahely keresési folyamat minden mozzanatát.
A témakörök erőteljes gyakorlatorientált feldolgozást igényelnek, hiszen az álláskeresés folyamatában csak magunkra támaszkodhatunk, még akkor is, ha a kapcsolati hálónkat alkalmazzuk. 

Egy meghirdetett munkára való jelentkezés első lépése a megfelelő motivációs levél és önéletrajz elkészítése. A tananyagegység során a résztvevőknek lehetőségük nyílik elkészíteni saját önéletrajzukat és gyakorolhatják a motivációs levél megírását.
A következő lépés a munkahelykeresésben az állásinterjún való részvétel. A résztvevőknek alkalmuk lesz felkészülni és gyakorolni az interjúhelyzetben való működést, visszacsatolást kapnak szereplésükről.

1.3. Követelmények a képzés szereplőitől
Tréner: képes legyen a fenti tartalmi célok együttes elérésére vezetni a csoportot, ha kell személyes támogatást adva a csoport- és kapcsolati diagnózis megfogalmazásához. A gyakorlatokban a különféle résztvevői viselkedések (pl. siket munkavállaló, aki nem hallja a gyakorlatot vagy látássérült, aki nem tud rajzolni) esetén összehangolni a segítők és a résztvevők munkáját.
Mentor: támogassa a trénert és a résztvevőket, értse meg a módszereket, segítse a résztvevőket az önmagunkról való felelősségteljes gondolkodásban és másoknak szóló visszajelzésben.
Szupervízor: biztosítsa a résztvevők ott létét, támogassa munkájukat

Résztvevők: értsék meg a munkahelyi normák, a csoport működésének sajátosságai fontosságát az eredményes munkavégzés érdekében. 
2. A tananyag egység felépítése és módszerei - programterv
	A téma feldolgozásának tartalmi elemei, menete

	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.

óra
	tréneri bevezető
	

	Tréneri ismertető – álláskeresés technikái, portálok, nyomtatott sajtó termékek, CV-k, bemutatkozás és állásinterjú, mire kell figyelni, telefonálás
	
	
	2., 3., 4., 5., 6., 7., 8. dia

	Honnan szerzek információt álláskereséssel kapcsolatban?
	2.-4. óra
	egyéni munka
megbeszélés TCS-ban
1. gyakorlat
	1. feladatlap

	További ajánlott gyakorlat:

Megkérjük a résztvevőket, gondoljanak egy korábbi álláskeresési helyzetükre. Mit tettek annak érdekében, hogy minél előbb munkát találjanak?
	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	hangulatkártyák

	Honnan szerzek információt álláskereséssel kapcsolatban?

Az előző nap kitöltött feladatlap megbeszélése
	
	plenáris gyakorlat
2. gyakorlat
	

	Feladatkiadás
	
	
	

	Felkészülés önmaga bemutatására
	2.-4.

óra
	egyéni munka mentori, szupervízori segédlettel
3. gyakorlat
	2. feladatlap

	További ajánlott gyakorlat:

Megkérjük a résztvevőket, hogy egyesével a csoport előtt fejezzék be a következő mondatot:
Ha munkáról van szó, azt szeretem magamban, hogy…
	
	
	

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	

	Bemutatkozom 1. (mindenkinek az a feladata, hogy mutatkozzon be, mintha egy állásinterjún kérnék erre. A TCS-tagok a bemutatkozás után feltehetnek néhány kérdést).
	
	plenáris gyakorlat
4. gyakorlat
	

	Feladatkiadás
	
	
	

	CV írás hagyományos és Europass formátumban
	2.-4.

óra
	egyéni munka mentori segítséggel

5. gyakorlat
	3. feladatlap

	További ajánlott gyakorlat:

Tesztek kitöltése:
Szövegértés, monotonitás tűrés, IQ
	
	
	

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás 
	

	Bemutatkozom 2. (mindenkinek az a feladata, hogy mutatkozzon be, mintha egy állásinterjún kérnék erre. A TCS-tagok a bemutatkozás után feltehetnek néhány kérdést).
	
	plenáris gyakorlat
4. gyakorlat
	

	Feladatkiadás
	
	
	

	Újságok tanulmányozása állás, munka világa szempontjából – egy szimpatikus álláshirdetés kiválasztása
	2.-4.

óra
	egyéni munka
megbeszélés TCS-ban
6. gyakorlat
	4. feladatlap

	További gyakorlat: 
Kiválasztott állás-hirdetésre telefonos érdeklődés, utána jelentkezés megírása
	

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.

óra
	ráhangolás
	

	Motivációs levél írása – kiválasztott álláshoz motivációs levél írása
	
	egyéni munka megbeszélés TCS-ban

7. gyakorlat
	5. feladatlap

	- 'Üzenet a liftből":

Héten tapasztaltak feldolgozása: egyéni visszatekintés, saját aktivitás és tanultak értékelése 

- Héten tapasztaltak feldolgozása: visszacsatolás egymásnak
	2-4. óra
	egyéni munka megbeszélés TCS-ban

8. gyakorlat
	Feladatlap: Mi volt a legjobb a héten?

Feladatlap: A hét tanulságai
6. feladatlap

	6. NAP

	Tantermi program
	1.

óra
	
	

	Mutasd be önmagad! – vizsgagyakorlat
Feladat, hogy a résztvevők az egész csoport előtt előre meghatározott szempontok mentén bemutassák magukat egy percben.
	
	plenáris gyakorlat
9. gyakorlat
	

	Feldolgozás munkahelyi környezetben

Ismétlés, tanultak, gyakorlatok felelevenítése, összefoglalása
	2.

óra
	
	

	
	3.

óra
	
	

	
	4.

óra
	
	


3. Tartalmi elemek 
A mai gazdasági környezet szükségessé teszi, hogy minden munkavállaló kész legyen bármelyik pillanatban az álláskeresésre. Nem csak azért, mert a munkahelyét különböző okok miatt (leépítés, profilváltás, megszűnés stb.) elveszíti, hanem azért is, mert az önfejlesztés, önképzés során megszerzett ismeretek új kihívások felé vonzzák az embert.
Álláskeresési módok 
1. Pályázat személyes ismeretség útján. 

2. Újsághirdetések figyelése.
3. Személyzeti tanácsadó (fejvadász) cégek felkeresése.  

4. On-line állásportálok (ismertebbek: jobinfo.hu, cv-online, jobpilot.hu, jobline.hu,  workania.hu, topjob.hu, profession.hu). 

5. Megcélzott cégeknek beküldött önéletrajzok. 

6. Munkaügyi Központok. 

Akármilyen területen is szeretnénk elhelyezkedni, mindenképpen javasolt, hogy a terület és esetleg az ágazat vagy konkrét vállalat kiválasztása mellett végiggondoljuk, hogy melyek azok a nem bérhez köthető tényezők, melyek számunkra kiemelten fontosak, és amelyek szükségesek ahhoz, hogy jól végezzük el a feladatainkat. 
Az önéletrajz készítés mesterfogásai
Az önéletrajz célja, hogy a leendő munkaadó figyelmét magunkra irányítsuk és behívjon egy interjúra. Ezért feltétlenül ki kell tűnnie a CV halmazból valamivel. A legfontosabb szabály, hogy a megfelelő információkat, a megfelelő helyen hangsúlyozzuk. Az önéletrajz ugyanis az első lépés a tanácsadó, vagy munkaadó cég felé, amikor lehetőséget kap a jelentkező arra, hogy kihangsúlyozza: Ő a keresett személy.
1. Testre szabni
Az önéletrajzot mindig az adott cég igényeihez és a megcélzott pozícióhoz igazodva kell összeállítani. 
2. A hazugság nem kifizetődő 
Bármilyen csábító is a gondolat, ne építsünk az önéletrajzunkba valótlan információkat.
A személyes interjú alkalmával biztos, hogy leleplezik nem helytálló információkat. 

3. Ne regényt, tényeket
A szakmai önéletrajz tényeket tartalmaz! Tartózkodjunk a terjengős mondatoktól, inkább röviden, tömören fogalmazzunk.
4. A külalak
Az első benyomás nagyon lényeges szempont lehet majd a végső döntésnél.  Az önéletrajz egy fontos első benyomást alakít ki a pályázóról. Alapos, gondos munkavégzést csak megfelelő külalakú önéletrajzot ( angolul curriculum vitea-CV) elkészíteni képes embertől várható. 
5. A tanulmányok
Az iskolai végzettségek időrendi sorrendben fordítva, vagyis az utolsó végzettséggel kezdve kerüljenek felsorolásra. 
6. Tanultam, de nem tudom
Ne írjunk az önéletrajzba megkezdett, de be nem fejezett iskolá(ka)t, mert ez a kitartás, az elhivatottság hiányát, és a megbízhatatlanságot tükrözheti.
7. Csinálgattam 
A szakmai tapasztalatok a tényleges döntés legfőbb támpontjai, ezért fokozott figyelmet igényel az önéletrajz elkészítésénél. Ez a fejezet a szakmai tapasztalatokat tartalmazza, úgy szintén felsorolásos konstrukcióban. Itt a különböző munkahelyeket kell felsorolni, viszont óvakodni kell az olyan próbálkozások taglalásától, ahonnan semmilyen használható tapasztalatot, tudást nem szerzett. 

8. Tudom, használom 
Az egyéb képességek között szerepel a nyelvtudás, a számítástechnikai ismeretek, és a különböző tanfolyamokon szerzett képesítések. 
9. A stílus
A jó önéletrajzot összességében a rendezettség jellemzi. Áttekinthető külalak, logikus tagolás, tömör, érthető és egyértelmű kifejezések alkotta mondatok. A komoly figyelemmel elkészített önéletrajzból a jelentkező precizitására, rendezettségére, gondosságára lehet következtetni.


Motivációs levél
5 tanács és egy példa a motivációs levél elkészítéséhez.

1. Három alapkérdésre válaszoljon. 
A motivációs levél vagy kísérőlevél az önéletrajz mellett az írásbeli pályázat másik fontos eleme. Fél oldalnál nem hosszabb és általában három blokkból áll: 
1. hol találtuk az állásajánlatot, 
2. miért pályázunk, 
3. miért tartjuk magunkat alkalmasnak a munkára / milyen erősségeinkre építhet a munkaadó.

2. Legyen személyes. 
Míg az önéletrajz száraz tények gyűjteménye, addig a motivációs levél lehet személyesebb. A belső motivációra is lehet utalni (Szeretnék egy ismert/ általánosan elismert cégnél dolgozni.)

3. Ne az önéletrajzot ismételjük meg. 
Gyakori hiba a motivációs levelekben, hogy a pályázót prózában leírják önéletrajzukat. Lehet benne utalni egy-egy állomásra, de csak csínján, ugyanis ez unalmassá és hosszúvá teszi a levelet.

4. Óvatosan a közhelyekkel. 
Szintén gyakori probléma, hogy a pályázók felsorolásszerűen írnak pozitív tulajdonságokat. („Szeretem a kihívásokat, csapatjátékos, rugalmas, kreatív vagyok, kiváló a kommunikációs készségem.”) Ezek így futószalagon inkább üres szólamok. Inkább kevesebbet írjunk, de az legyen tényekkel, esetekkel alátámasztva. Például így: „Előző munkahelyemen egy öt fős csapatot irányítottam. Minden évben 5 százalékkal növeltük az egység bevételét.” Vagy így: Előző munkahelyemen a miénk volt a legsikeresebb egység. Ügyeljünk a nyelvi igényességre. 
Ahogyan az önéletrajznál, úgy itt is jelentősen rontja az összképet a rossz nyelvhelyesség és az elütések. Futtassunk át rajta egy helyesírás-ellenőrzőt és/vagy kérjük meg egy ismerősünket, olvassa át.

Mit ne írjunk bele egy motivációs levélbe? 

· Ne ismételjük meg önéletrajzunk tartalmát. 

· Ne használjunk töltelékszavakat sem, ne bonyolódjunk körmondatokba, képzavarba. 

· Csak igazat állítsunk magunkról. 

· Kerüljük a sablonokat, közhelyeket (pl. agilis, kreatív, intelligens, jó megjelenésű, dekoratív, önálló, jó kommunikációs készségű stb), mivel ezek, nem a valódi elvárásoknak felelnek meg. Törekedjünk másként, saját szavainkkal megfogalmazni tulajdonságainkat, amelyeket fontosnak tartunk kidomborítani. Keltsük fel az érdeklődést, hogy önéletrajzunkat kíváncsian olvassák. 

· Soha ne írjunk arról, amire még nem vagyunk képesek, és ne sajnálkozzunk nem létező képzettségünk, adottságunk, gyakorlatunk miatt. 

· Igyekezzünk kerülni a tagadó ("Az Excelt-t még alig tanulmányoztam, de..."), és a feltételes módú mondatok ("Szerintem be tudnám bizonyítani, hogy...") használatát. 

· Ne csak a pályázati kiírásban megfogalmazott elvárásokhoz igazodjunk, hanem képzeljük el, hogy szerintünk mi mindenre van szükség az adott pozícióban, és említsük meg ezeket is. Pláne ha egyik erényünkről van szó. 

Egy konkrét helyzetet modellezünk. Kiss András 32 éves, egy kisvállalkozásnál dolgozott eddig  kézbesítőként. Egy nagyobb céghez szeretne váltani. Az újságban olvasott egy álláshirdetést. Úgy döntött, belevág. Önéletrajzát összeállította, már csak a motivációs levél van hátra. Nagy Éva HR-igazgatónak írt, aki az álláshirdetésen kapcsolattartóként volt megadva. Ezt írta:
„Tisztelt Nagy Éva!
Az újságban találtam meg azt az álláshirdetést, amelyben  kézbesítő munkakörre keresnek új munkatársat. A munkalehetőség felkeltette a figyelmemet és úgy érzem, megfelelek az elvárásoknak.

Amint csatolt önéletrajzomból kiderül, hat éve dolgozom ebben a szakmában. Eddig többnyire kis- és középvállalkozások alkalmazásában álltam. Most szeretnék nagyvállalathoz váltani, ami előrelépést és újabb kihívást jelentene.

Hogy miért Önökhöz pályázom? Erős és jó nevű piaci szereplőnek tartom vállalatukat, amit bizonyítanak a különféle szakmai elismerések (Innovációs díj 2009, Legjobb munkahely 2010) valamint a cég termékeinek minősége (utóbbival egyébként vásárlóként nagyon meg vagyok elégedve).

Amit kiemelnék magamról:

· Egy-egy álláspályázatnál hosszú távra tervezek, a stabilitás fontos érték számomra. Ezt mutatja, hogy mindegyik korábbi munkahelyemen legalább három évet töltöttem.

· Feladatközpontúan gondolkodom és dolgozom. Korábbi munkahelyeimen szinte mindenki elégedett volt a munkámmal. Alapos vagyok, hiba nélkül dolgozom.
· Szeretek emberekkel beszélgetni, , kapcsolatokat építeni. 

· Fontos számomra az önfejlesztés. Munka után  továbbtanulok, rendszeresen részt vettem  különböző tréningeken. Úgy gondolom, csak így lehet versenyképesnek maradni.

Ha szeretne referenciát eddigi munkámról, kérem, jelezze, és elküldöm korábbi munkahelyi vezetőm telefonos elérhetőségét.

Nagyon örülnék, ha lehetőséget kapnék egy személyes bemutatkozásra.

Visszajelzését várva, üdvözlettel:

Kiss András

E-mail:

Mobiltelefon:

Budapest, 2013. december 3.”

A személyes interjú
Tippek a sikeres interjúhoz

Egy állásinterjún az ember először találkozik szemtől-szemben a potenciális munkaadóval, és pont, amikor a lehető legmagabiztosabbnak kellene mutatkoznia, hirtelen úgy érzi, minden önbizalma elszállt. Valójában azonban bárki képes rá, hogy  sikeres legyen az interjún, és jó benyomást tegyen beszélgetőpartnerére – mindössze alapos tervezés és felkészülés kell hozzá.

A felkészülés kulcsfontosságú: Tudjon meg mindent a pozícióról, amit csak lehet!  

Tanulmányozza a pályázati kiírást, gondolja át, milyen emberre is lehet szüksége a munkaadónak, és vesse ezt össze saját ismereteivel és képességeivel. Ismerje meg a vállalatot, annak termékeit és versenytársait. Tudjon meg a cégről mindent, amit csak lehet, így megmutathatja, hogy valóban náluk szeretne dolgozni.  

Tervezze meg az útvonalat  

Hagyjon bőven időt, hogy biztosan odaérjen a találkozóra – ideális esetben igyekezzen 5-10 perccel korábban érkezni, így marad ideje, hogy kicsit körülnézzen és megnyugodjon.

Öltözködés  

Alaposan fontolja meg, hogy mit fog felvenni – az első benyomás jelentőségét nem lehet eléggé hangsúlyozni. A megjelenése legyen rendezett.. Fontos, hogy a ruházata  illeszkedjen a céghez, ahová készül. Az aranyszabályok közé tartozik a kitisztított cipő, a tiszta és rendezett haj – amit érdemes hátul összefogni, ha hosszú –, a tiszta körmök.Gondolja végig, mit szeretne elérni az interjúval  

Ne felejtse el, hogy ez egy kétirányú eszmecsere, ahol Ön is legalább annyit megtudhat a másik félről, mint fordítva. Gyakoroljon egy baráttal, ismerőssel, így lehetősége lesz a fontosabb pontokon akár többször is végigmenni.

 Ha a cég nem gondolná, hogy Ön lehet a megfelelő ember a pozícióra, már eleve az interjúra sem hívták volna be.

Jegyezze fel, mely kérdéseket illetve témákat szeretne majd feltenni illetve megvitatni a beszélgetés során. A munkáltatókat nem igazán nyűgözi le azzal, ha csak a fizetésről kérdez. Ők nyilván azt akarják látni, hogy valóban érdekli Önt az állás, és foglalkozott vele, felkészült az interjúra.

A telefonos interjú  

Egyes cégek telefonos interjúk segítségével szűkítik le a jelöltek listáját, úgyhogy érdemes végiggondolnia, hogyan tudna kezelni egy ilyen helyzetet. Egy telefonos interjúra sok szempontból ugyanúgy kell felkészülni, mint egy személyes felvételi beszélgetésre.

Itt azonban különösen fontos, hogy jó előre kitalálja azokat a kérdéseket, amelyeket majd a cég munkatársának fel kíván tenni. Emellett ajánlott olyan körülményeket teremteni, ahol nyugodtan.

A telefonos interjúk során a jelöltek által leggyakrabban elkövetett hiba, hogy túl gyorsan válaszolnak a kérdésekre, pedig nagyon fontos, hogy megfontolja a válaszait. Próbálja meg elképzelni, hogy szemtől-szemben ül a kérdezővel, és használjon ugyanolyan arckifejezéseket, mint egy személyes interjú során, ugyanis az ember hozzáállása és hangulata mindig tükröződik a hangjában is.

Felkészülési segédlet interjúhoz
Lehetséges kérdések  

Gondolja át az alábbiakhoz hasonló nyilvánvaló kérdéseket, és dolgozzon ki őszinte és meggyőző válaszokat.

· Miért kíván csatlakozni hozzánk?

· Meséljen a legutóbbi/jelenlegi munkájáról.

· Miért lépett ki az előző munkahelyéről?

· Miért kívánja otthagyni jelenlegi munkahelyét?

· Ha Önt választjuk, hogyan látna neki ennek a munkának?

· Mit gondol, mik a legfontosabb különbségek a legutóbbi/jelenlegi munkája és e között?

· Van bármilyen kérdése?
Mit tegyen az interjú során: 

· Legyen pozitív 

· Figyeljen oda a testbeszédére – például ne fonja keresztbe a karjait (ez azt a benyomást kelti, hogy falat húz önmaga és a kérdező közé); törekedjen a gyakori szemkontaktusra; fontos továbbá a jó testtartás

· Hallgassa figyelmesen beszélgetőpartnerét

· Válaszoljon egyértelműen és tömören a feltett kérdésekre

· Jegyezze fel azokat a témákat, amelyekre még vissza kíván térni

· Legyen udvarias mindenkivel, akivel találkozik 

· Legyen őszinte 
Mit ne tegyen az interjú során:  

· Ne fészkelődjön, és ne babráljon semmivel

· Ne hagyja elkalandozni a gondolatait 

· Ne válaszoljon csak igennel vagy nemmel – fejtse ki a mondanivalóját

· Ne felejtse el megköszönni beszélgetőpartnerének, hogy fogadta Önt.

Az interjú után  

Kérdezze meg, mik a felvételi folyamat következő lépései az interjú után, és hogy mikorra várhatja az értesítést a döntés eredményéről. 

Felhasznált irodalom:
KONETT tananyag

4. Diasor
Amit a trénernek el kell mondania a résztvevőknek
3. dia

Álláskeresésnek több módja van:

· Pályázat személyes ismeretség útján

· Újsághirdetések figyelése

· Személyzeti tanácsadó cégek felkeresése

· On-line állásportálok

· Megcélzott cégeknek beküldött önéletrajzok

· Munkaügyi Központok
· Alternatív munkaerőpiaci szlgáltatók ( pl. Napraforgó, Kerek Világ, Motváció Alapítvány…)

4. dia

Az önéletrajz célja, hogy a leendő munkaadó figyelmét magunkra irányítsuk és behívjon egy interjúra. Ezért feltétlenül ki kell tűnnie az önéletrajz halmazból valamivel. A legfontosabb szabály, hogy a megfelelő információkat, a megfelelő helyen hangsúlyozzuk. Az önéletrajz ugyanis az első lépés a tanácsadó, vagy munkaadó cég felé, amikor lehetőséget kap a jelentkező arra, hogy kihangsúlyozza: Ő a keresett személy.
5. dia

A motivációs levél vagy kísérőlevél az önéletrajz mellett az írásbeli pályázat másik fontos eleme. Fél oldalnál nem hosszabb és általában három blokkból áll: 

1. hol találtuk az állásajánlatot, 

2. miért pályázunk, 

3. miért tartjuk magunkat alkalmasnak a munkára / milyen erősségeinkre építhet a munkaadó.

6. dia

Egy állásinterjún az ember először találkozik szemtől-szemben a potenciális munkaadóval, és pont, amikor a lehető legmagabiztosabbnak kellene mutatkoznia, hirtelen úgy érzi, minden önbizalma elszállt. Valójában azonban bárki képes rá, hogy brillírozzon az interjún, és jó benyomást tegyen beszélgetőpartnerére – mindössze alapos tervezés és felkészülés kell hozzá.
7. dia

· Legyen pozitív 

· Figyeljen oda a testbeszédére

· Hallgassa figyelmesen beszélgetőpartnerét

· Válaszoljon egyértelműen és tömören a feltett kérdésekre

· Jegyezze fel azokat a témákat, amelyekre még vissza kíván térni

· Legyen udvarias mindenkivel, akivel találkozik 

· Legyen őszinte
8. dia

· Ne fészkelődjön, és ne babráljon semmivel

· Ne hagyja elkalandozni a gondolatait 

· Ne válaszoljon csak igennel vagy nemmel – fejtse ki a mondanivalóját

· Ne felejtse el megköszönni beszélgetőpartnerének, hogy fogadta Önt.
5. Tréneri instrukciók 
	Cím
	Honnan szerzek információt álláskereséssel kapcsolatban? (1. gyakorlat)

	Cél
	Az álláskeresés fórumainak, lehetőségeinek összegyűjtése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy az 1. feladatlapon jelöljék meg azokat a forrásokat, ahonnan információt szereznek egy állással kapcsolatban.
Megkérjük őket, hogy szupervízoraiktól, mentoraiktól kérjenek segítséget. 
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	20’

	Megbeszélés szempontja

Milyen forrásokat gyűjtöttek a résztvevők?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Munkahelykeresés módjai

	Korlátok, javaslatok

-

	Eszközök

-


	Cím
	Honnan szerzek információt álláskereséssel kapcsolatban? (2. gyakorlat)

	Cél
	Az álláskeresés forrásainak összegyűjtése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy válasszanak maguk közül egy szóvivőt, aki ismerteti az 1. feladatlap tartalmát.
	10’

	2. 
	Feladat végrehajtása

Az ismertetett forrásokat flipchart-on gyűjtjük
	25’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	25’

	Megbeszélés szempontja

Milyen forrásokat gyűjtöttek a résztvevők?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

60 perc 

	Alkalmazási terület

Munkahelykeresés módjai

	Korlátok, javaslatok

-

	Eszközök

-


	Cím
	Felkészülés önmaga bemutatására (3. gyakorlat)

	Cél
	Felkészülés egy személyes állásinterjúra

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, gondolják át és a 2. feladatlapban gyűjtsék össze azokat a dolgokat a tanulmányaik, a munkatapasztalataik, a készségeik, kompetenciáik mentén, amiket egy állásinterjún fontosnak tartanak kiemelni. Készüljenek fel arra, hogy az összegyűjtött információkat interjú környezetben osszák meg a csoporttal.
Megkérjük őket, hogy szupervízoraiktól, mentoraiktól kérjenek segítséget. 
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az interjúval kapcsolatos általános szabályokat mentorok, szupervízorok támogatásával.
	20’

	Megbeszélés szempontja

Mik az általános szabályok egy állásinterjú során?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Munkahelykeresés módjai

	Korlátok, javaslatok

-

	Eszközök

-


	Cím
	Bemutatkozom (4. gyakorlat) (1 kör – 2 TCS tagjai)

	Cél
	Állásinterjún való részvétel gyakorlása.

	Sorszám
	Feladat lépései
	Időigény

	1. 
	Feladatkiadás:

Megkérjük a TCS tagjait, hogy a felkészülésük alapján mutassák be magukat a TCS többi tagjának. A TCS többi tagját és a program valamennyi résztvevőjét pedig arra, hogy a bemutatás közben megfigyelteket jegyezzék le a kör végén lévő visszacsatoláshoz.
	1’

	2. 
	Bemutatkozások

5 résztvevő, résztvevőnként 8 perc
	40’

	3. 
	Visszacsatolások

5 bemutatkozás, 3 perc/bemutatkozás
	15’

	4. 
	Tréneri összefoglaló
	4’

	Megbeszélés szempontja

Mi volt jó a bemutatkozásban? Miért?
Felkeltette-e a hallgatóság figyelmét? Ha igen mivel, ha nem mit kellett volna tennie?

Mit kellet volna másképpen mondania?

Mi az, amivel javíthat a bemutatkozásán?

	Résztvevők

Az ideális 5 fős kiscsoport. 

	Időigény

60 perc.

	Alkalmazási terület

Interjú technika, önérvényesítés

	Korlátok, javaslatok

Minden kör (2) más TCS tagok bemutatkozása. 

	Eszközök

-


	Cím
	Önéletrajz írás hagyományos és Europass formátumban (5. gyakorlat)

	Cél
	Önéletrajzírás technikáinak elsajátítása, gyakorlása

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a mellékelt önéletrajz mintákat töltse ki! 

Megkérjük őket, hogy szupervízoraiktól, mentoraiktól kérjenek segítséget. 
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az önéletrajzzal kapcsolatos általános szabályokat mentorok, szupervízorok támogatásával.
	20’

	Megbeszélés szempontja

Mik az általános szabályok az önéletrajz írása során?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Munkahelykeresés módjai

	Korlátok, javaslatok

-

	Eszközök

-


	Cím
	Újságok tanulmányozása állás, munka világa szempontjából – egy szimpatikus álláshirdetés kiválasztása (6. gyakorlat)

	Cél
	Álláskeresés és megfelelő állás kiválasztásának gyakorlása

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a rendelkezésére bocsájtott újságokból válasszon egy olyan álláshirdetést, amelyre, ha nem volna munkája, jelentkezne! 

Megkérjük őket, hogy szupervízoraiktól, mentoraiktól kérjenek segítséget. 
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg hol, milyen álláshirdetéseket találtak mentorok, szupervízorok támogatásával.
	20’

	Megbeszélés szempontja

Milyen álláshirdetéseket találtak a résztvevők?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Munkahelykeresés módjai

	Korlátok, javaslatok

-

	Eszközök

Expressz, vagy más hirdetési újság


	Cím
	Motivációs levél írása – kiválasztott álláshoz motivációs levél írása (7. gyakorlat)

	Cél
	Motivációs levél írásának gyakorlása

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy az 5. feladatlapra az előző nap kiválasztott álláshoz írjanak motivációs levelet.
Megkérjük őket, hogy szupervízoraiktól, mentoraiktól kérjenek segítséget.
	5’

	2. 
	Feladat végrehajtása


	35’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	20’

	Megbeszélés szempontja

Minden szükséges tartalmi elem szerepel a motivációs levélben?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

60 perc 

	Alkalmazási terület

Munkahelykeresés módjai

	Korlátok, javaslatok

-

	Eszközök

-


	Cím
	'Üzenet a liftből": (8. gyakorlat)

	Cél
	A tananyagegységgel kapcsolatot tapasztalatok, benyomások rögzítése

	Sorszám
	Feladat lépései
	Időigény

	1. 
	Feladatkiadás:

Megkérjük a résztvevőket, hogy a 7. feladatlapba rögzítsék azokat a dolgokat a hét programjában, amelyek a legérdekesebbek voltak számukra. Foglalják össze a hét számukra legemlékezetesebb történéseit. 
Megkérjük őket, hogy szupervízoraiktól, mentoraiktól kérjenek segítséget.
	10’

	2. 
	Feladat végrehajtása
	40-90’

	3. 
	A feladat végeztével üljenek össze TCS-ban és beszéljék meg az eredményeket mentorok, szupervízorok támogatásával.
	20’

	Megbeszélés szempontja

Mi volt a legérdekesebb, legemlékezetesebb számomra a héten?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

A csoport igénye és a lehetséges ráfordítható idő szerint 40-90 perc között

	Alkalmazási terület

Készségfejlesztő program összefoglalása 

	Korlátok, javaslatok

-

	Eszközök

-


	Cím
	Mutasd be önmagad! – vizsgagyakorlat (9. gyakorlat)

	Cél
	Állásinterjún önmagunk bemutatásának gyakorlása

	Sorszám
	Feladat lépései
	Időigény

	1. 
	Feladatkiadás:

Feladat, hogy a résztvevők az egész csoport előtt előre meghatározott szempontok mentén bemutassák magukat egy percben.

Szempontok:

· Legemlékezetesebb iskolai élményem

· Mit jelent számomra a munka

· Mi az, amiben jó vagyok
	10’

	2. 
	Feladat végrehajtása
	25’

	3. 
	A feladat végeztével üljenek össze TCS-ban és beszéljék meg mit és hogyan érdemes mondani önmagunk bemutatása során mentorok, szupervízorok támogatásával.
	25’

	Megbeszélés szempontja

Mi az, amit érdemes mondani önmagunk bemutatása során?
Hogyan, milyen stílusban érdemes bemutatni magunkat?

	Résztvevők

Tetszőleges létszámú csoportban, maximum 5 fős csoportok kialakításával 

	Időigény

60 perc 

	Alkalmazási terület

Munkahelykeresés módjai

	Korlátok, javaslatok

-

	Eszközök

-


6. Feladatlapok

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

